Hyvä ystävä! Tervetuloa Eläimet opettavat -sarjaan!
Olemme puhuneet paljon dinosauruksista.
Miksi niistä on syytä puhua? Siksi on syytä puhua, -
että ne ovat olleet aina kaikkein vankimpia ateistien aseita, -
joilla on Raamattua upotettu.
Kuitenkin viime vuosina tilanne on kääntynyt aivan päälaelleen.
Dinosauruksista ja muista jättiläisistä on tullut -
vahvoja raamatunhistorian vahvistajia.
Edellisessä jaksossa kävin läpi lentoliskoja, -
ja päädyimme siinä Mosasaurukseen asti.
Mosasaurushan oli vesien jättiläinen.
Jurassic Park -elokuvassa se on erittäin hyvin kuvattu.
Isossa auditoriossa on allas.
Yleisön katsoessa sille annetaan yhtäkkiä ruokaa.
Se hyppää ilmaan ja nappaa ruoan.
Täytyy sanoa, että niissä filmeissä on hirveän hyvät animaatiot.
Ne on taitavasti tehty ja osoittavat hyvin, -
millaisia valtavia jättiläisiä nämä mahtavat eläimet olivat, -
jotka Jumala on luonut ja joita Hän kuvaa yksityiskohtaisesti -
ja taitavasti Jobin kirjan luvuissa 40-41.
Jobin kirjassa on muutenkin pisimmät sitaatit Jumalan puhetta -
ja valtavasti mielenkiintoista tietoa luomakunnasta, -
sen toiminnasta, tähdistä ja eläimistä.
Kannattaa lukea Jobin kirjaa. Sitä on laiminlyöty, -
mutta se on ilmeisesti Raamatun vanhin kirja, -
jossa mm. on luettavissa vihje jääkauden aikaisista oloista, -
jolloin ihmiset asuivat luolissa, vesien pinnat jäätyivät jne.
Se on äärimmäisen mielenkiintoinen kirja.
No, Mosasaurus oli todellinen jättiläinen.
Sen pituus oli 17 metriä ja paino 15 000 kg.
Kuten aiemmin sanoin, että kun Leviatania kuvataan, -
niin se ehkä viittasi Mosasaurukseen tms. valtavaan eläimeen.
Tässä oli Jumalan hauska huumorintajuinen näkemys -
ja sanoisinko hauska piirre Jumalassa, -
että Hän laittaa sinne tärkeitä yksityiskohtia vinkeiksi niille, -
jotka haluavat tietää ja ottaa näistä onkeensa.
Pidän erityisesti tästä kohdasta, kun Jumala sanoo, -
ettei Hän malta olla puhumatta Leviatanin jäsenistä, -
sen voimasta, sopusuhtaisuudesta. Sen hampaitten ympärillä on kauhu.
On aika hauskaa, että minäkin puhun eläimistä mielelläni -
eikä Jumalakaan malta olla tästä puhumatta.
On upeaa ja hienoa, että Hän puhuu eläimen voimasta, -
sopusuhtaisuudesta ja hammas- rivistöstä ja sanoo suoraan, -
että sen hampaitten ympärillä on kauhu. Se on totta.
Niitten fossiilit museossa saavat polvet lyömään loukkua.
Ei sitä haluaisi kohdata, ja Jumala varoittaakin, -
ettei niitten lähelle pidä mennä ollenkaan.
Lue Raamattua. Se antaa jännittäviä näköaloja.
Raamattuhan on Pyhän Hengen kirjoittama kirja.
Se on Jumalan antama ilmoitus asioista, -
joista emme muuten ymmärtäisi mitään. On suurta armoa antaa -
meille tämä ilmoitus. Teologit repivät sen kappaleiksi, -
varsinkin liberaaliteologit, jotka aiheuttavat srk:issa täystuhon.
Heidän oppinsa, johon kirkko on mennyt mukaan, tekee sen, -
että väki äänestää jaloillaan jättäen kirkon.
Kuka nuori tai lapsi uskoisi seurakuntaan, -
joka ei usko omaan perusteokseensa, Raamattuun?
Ainoa tapa tehdä kristinuskosta kiinnostava, on osoittaa se todeksi.
Mitä tapahtuisi, jos saarnas- tuoleista näytettäisiin Raamattua -
ja sanottaisiin, että tämä on totta?
Jumalan ilmoitus maailmanhistoriasta on totta.
Kaikki se on tapahtunut, profetiat toteutuneet, -
ja loputkin toteutuvat. Se olisi järisyttävää.
Monet hermostuisivat, mutta miksi ei totuutta saarnata?
Se on ainoa tapa saada ihmiset pysymään uskossa.
Minäkin olen entinen teräksenluja ateisti.
Törmäsin aineistoon, josta ilmeni, että minua oli höynäytetty -
näillä evoluutiopuheilla. Ymmärsin heti, -
kun opiskelin lääketiedettä/bio- kemiaa/biofysiikkaa, miksi näin on.
Se palautti minut ruotuun, tulin uskoon ja aloin tutkia asioita.
Se on Raamatussa kaikki tai ei mitään.
Et voi sieltä mitään poistaa.
Se on vaarallista. Jeesus siitä varoitti monesti.
Muista, että Hänen puheittensa pääasiallisin sisältö oli -
varoitus kadotuksesta. Ei tätäkään nosteta esiin.
Jeesus puhui eniten siitä. Hän varoitti kadotuksesta.
Hän alleviivasi sitä, ettei Sanasta katoa pieninkään piirto.
Hän tarkoitti sillä Vanhaa testamenttia.
No, mitä Wikipedia sanoo mosasauruksista?
Tässä taas nyt tullaan tähän tieteistarinaan.
Olen näissä jaksoissa aina alleviivannut, -
että hyvä ystävä, ajattele itse. Hylkää nämä tarinat.
Diagnosoi siitä syy, miksi näitä tarinoita kerrotaan.
Onko kertojalla tieteellisiä todisteita -
vai keksiikö hän tarinoita Jumalan kumoamiseksi?
Pystyt sen itse ratkaisemaan, kun käytät omaa järkeäsi.
No, mitä Wikipedia sanoo? Se sanoo, -
että mosasaurukset olivat matalien merien valtiaita liitukaudella.
Ne eivät kuitenkaan olleet sukua joutsen- tai kalaliskoille.
Sitten tulee tämä varsinainen tarina.
Ne kehittyivät maalla eläneistä liskoista. Ai niinkö?
Onko siitä jotain todisteita? Onko se uskottavaa?
Ei se ole uskottavaa. Se on hatusta vedetty.
Suurimmat olivat 17-metrisiä. Pienin tunnettu mosasaurus -
oli 3-3,5 m pitkä.
Ne katosivat samassa joukkotuhossa kuin dinosaurukset -
eli vedenpaisumuksessa tai sen jälkikatastrofeissa.
Mutta tästäkin on löydetty pehmytkudoksia.
Näistä kaikista on löydetty pehmytkudoksia.
Siis pihviä. Pehmeitä kudoksia, jotka eivät voi säilyä -
kuin joitakin tuhansia vuosia. On loogista, että kaikki otukset, -
joista kaivetaan 65 milj./220 milj. vuotta vanhoja fossiileja, -
ne ovat kaikki samanlaisia ja niissä on kaikissa pehmytkudoksia.
Tämä on kiistaton tieteellinen tutkimustulos.
Tämän viimeistään pitäisi herättää tajuamaan, -
että vedenpaisumus on ihan totta.
Tästä on erittäin vahvaa aineistoa.
Johan Lindgren on julkaissut tästä v. 2010 erittäin hyvän tutkimuksen, -
josta on olemassa tieteelliset artikkelit.
Komeita ne olivat. Evät olivat muuttuneet melamaisiksi raajoiksi, -
joilla ne etenivät. On keskusteltu, -
vetivätkö ne etu- vai takameloilla vai molemmilla -
eli miten ne koordinoidusti käyttivät neljää melaa ja etenivät.
Ne ovat mielenkiintoisia teknisiä juttuja, -
joita insinöörit voivat tutkia.
Kollageenivalkuaisainetta löydettiin mosasauruksesta v. 2011.
Siitä on Johan Lindgrenin työryhmän tutkimus -
Tiede-lehdessä. Siellä on erinomainen kuvadokumentaatio -
löydetyistä soluista ja kudoksista. Kun katsot kuvia, niin hämmästyt.
Ne ovat kuin moderneja mikroskooppikuvia.
Olen itse asiassa saanut ranskalaisessa lääkärikoulussa -
lähes patologin koulutuksen katso- malla kudosleikkeitä mikroskoopissa.
Meidät opetettiin diagnosoimaan tauteja solunäytteistä.
Nämä solunäytteet ovat ihan kuin moderneista kudoksista otettuja.
Kyllä nämä todisteet ovat niin vakuuttavia, -
että on pehmytkudoksia. Ei ole kahta sanaa sanottavana ateisteilla -
jotka kiistävät näiden todenperäisyyden.
Tämä on ns. kovaa aineistoa, joka sinun kannattaa tutkia ja omaksua, -
niin voit vahvasti seisoa kristinuskon kalliolla.
Jumala on näet armossaan antanut meille tämän tutkimusaineiston, -
jotta tiedämme, että Hänen Sanansa on varmasti kokonaan totuus.
Näitä on vaikka kuinka paljon; -
kymmeniä tuoreita pehmytkudos- tutkimuksia.
On ällistyttävää, että näitä on löytynyt näin paljon viime vuosina.
Vielä ällistyttävämpää on, että niistä ei kerrota ihmisille.
Näitä pehmytkudoksia on löydetty enenevästi -
ja jopa satojen miljoonien vuosien ikäisiksi väitetyistä fossiileista.
Näistä voi katsoa lisää -
TV7:n sarjasta Fossiilit - katastrofin todistajat.
Äskettäin julkaistiin tällainen tärkeä kirja kuin Syvän ajan petos.
Toinen kirja on Raamattu ei tunne evoluutiota.
Nämä ovat luominen.fi-sivulta tilattavassa olevia -
erittäin tärkeitä tuoreita kirjoja tästä aihepiiristä.
Dinosaurukset, suurimmat maaeläimet, -
luotiin luomisviikon 6. päivänä, kuten ihmisetkin.
Ne elivät sovussa ihmisten ja eläinten kanssa siihen asti, -
kunnes ihminen lankesi syntiin eikä totellut Jumalan Sanaa, -
ja kaikista tuli toistensa vihollisia.
Ne ovat olleet täällä todellakin 6 000 vuotta.
Sauropodit olivat suurimpia koskaan eläneitä maaeläimiä.
Argentinosaurus oli 40 m pitkä ja painoi 120 tonnia.
Tyrannosaurukset olivat valtavia lihaa ja raatoja syöviä petoja.
Kuoleman ja elämän taistelu oli rangaistus -
ihmisten tottelemattomuudesta 6 000 vuotta sitten paratiisissa.
Triceratops Sarvinaama -dinosaurus oli sarvikuonomainen -
hirveä peto, vielä pahempi kuin tyrannosaurus rex.
Niskan kallon alla oli pallonivel, jolla se nokan kolmea keihästä -
pystyi kääntämään joka suuntaan. Se oli vaarallisin dinosaurus.
Sitten on stegosaurus, jolla oli läpät selässä.
Sen kuva on hakattu temppelin seinään ihmisten kuvaamana.
Lentoliskot olivat suurimpia lentäjiä.
Joutsen- ja kalaliskot ja mosasaurukset hallitsivat meriä.
Tuli vedenpaisumus ja ne hautautuivat.
Jotkut selvisivät, lähinnä dinosaurukset, keskiajalle asti.
Sitten ne kuolivat sukupuuttoon.
Niistä ovat ne eri kansojen vahvat kertomukset, -
joten sekin on kirjallinen todistus joka vahvistaa tapahtuneen.
Hyvä ystävä, voit röyhistää rintaasi -
ja olla iloinen siitä, että Jumala on antanut tämän tiedon.
Voimme uskoa Raamattuun, kuten se on kirjoitettu ja kumota tarinat, -
joilla houkutellaan lapsia ja nuoria -
hyvin voimakkaalla propagandalla pois seurakunnista.
Paljon on työtä tehtävänä, mutta hyvää materiaalia on saatavilla.
Tutustu siihen ja pidä puolesi biologian tunnilla.
Kiitos, kun olit mukana Eläimet opettavat -sarjassa.
Jatketaan vielä eläimistä seuraavissa jaksoissa.
Tekstitys: Tuula-Riitta Virrankare